มันนี่ทูเดย์
เมืองไทยฯลุยเวียดนาม
29 ก.ค. 2559

เมืองไทยฯลุยเวียดนาม
ธนาคารกสิกรไทย(KBANK) แจ้งว่า เมื่อวันที่ 21 ก.ค. 2559 บริษัท เมืองไทยประกันชีวิต ซึ่งเป็นบริษัทย่อย ได้ร่วมลงทุนใน MG Ageas Life Insurance Company Limited ในสัดส่วน 10% คิดเป็นเงินลงทุน 1.1 แสนล้านด่อง หรือประมาณ 174 ล้านบาท เพื่อประกอบธุรกิจประกันชีวิตในเวียดนาม
ขายตั๋วเงินคลัง 2 หมื่นล.
นายธีรัชย์ อัตนวานิชรองผู้อำนวยการสำนักงานบริหารหนี้สาธารณะ (สบน.) ประกาศเมื่อวันที่ 27 ก.ค.2559 ให้ธนาคารแห่งประเทศไทย (ธปท.) ดำเนินการจัดจำหน่ายตั๋วเงินคลังประจำเดือน ส.ค. 2559 ด้วยระบบการประมูลตราสารหนี้โดยวิธีอิเล็กทรอนิกส์ (e-Bidding) แทน วงเงินรวม 2 หมื่นล้านบาท แบ่งเป็นงวดที่ L5/91/59 อายุ 91 วัน วงเงิน 2,500 ล้านบาท เปิดจำหน่ายวันที่ 3 ส.ค. และรุ่น L6/91/59 อายุ 91 วัน วงเงิน 2,500 ล้านบาท เปิดจำหน่ายวันที่ 8 ส.ค. รุ่น L7/91/59 อายุ 91 วัน วงเงิน5,000 ล้านบาท จำหน่ายวันที่ 15 ส.ค. L8/91/59 อายุ 91 วัน วงเงิน 5,000 ล้านบาท เปิดจำหน่ายวันที่ 22 ส.ค. L9/91/59 อายุ 91 วัน วงเงิน 5,000 ล้านบาท